section_heading: Produkcija
paragraph_text: desno|mini|250px|Lokacija u [[Tunisu gdje su snimani "Ratovi zvijezda"]] Nakon uspjeha svojeg filma "Američki grafiti", George Lucas je razmišljao o konceptu "svemirske opere" s producentom Garyjom Kurtzom. 1973. je pripremio sinopsis priče od 14 stranica za distribuciju među filmskim studijima. Universal Studios i United Artists su odbili projekt. Lucas nije volio sistem studija jer su njegovi prethodni filmovi "Američki grafiti" i "THX 1138" bili ponovno montirani bez njegovog odobrenja. Ipak, Alan Ladd Jr. iz studija 20th Century Fox je vjerovao da je Lucas talentiran te mu je odobrio projekt 1973.